text: Orsakað av koronu kundi eyðkendi guli súkkluhópurin ikki fara til París í ár. Í staðin súkklaðu tey Danmark runt. Nú tey koma heimaftur, hava tey súkklað 1242 kilometrar tilsamans – og vónandi hava tey savnað eina rúgvu av peningi, sum kann gera mun. Aftur í ár var Betri Stuðulsgrunnurin ein av høvuðsstuðlunum hjá Team Rynkeby Føroyar. Øll átta árini, Rykebyliðið hevur verið í Føroyum, hevur Betri stuðlað hesum góða endamálinum. Fimm tey fystu árini var Betri gullstuðul við 25.000 kr um árið, men síðani 2019 hevur Betri Stuðulsgrunnurin verið platinstuðul og latið 125.000 kr árliga.
text: #000004
text: Tilsamans rundaðu vit í ár sostatt eina hálva millión kr í stuðli hesi átta árini, gulu súkklurnar hava savnað pening til til sjúk føroysk børn og familjur teirra. Og tað er við størstu gleði, at vit eru við sum stuðul. Sum Evy Jacobsen, forstjóri, segði í heilsan síni, tá súkklararnir fóru avstað: “Tað krevst nógvur stuðul, tá eitt barn verður álvarsliga sjúkt. Tað krevst stuðul við umsorgan. Bæði fyri sjúka barninum, men eisini fyri systkjum og foreldrum. Tað krevst lekjandi stuðul. Bæði til sjálva sjúkuna, men eisini til avleiðingarnar, sum raka øll hini í familjuni. Og tað krevst fíggjarligur stuðul. Tá foreldrini verða send niður við einum sjúkum barni, hendir tað ofta frá degi til dags – og fíggjarliga rásarúmið svinnur við eitt. Hartil krevjast pengar til gransking og nýggjar viðgerðir – og til samrøðubólkar og kreppuhjálp. Hesum seinasta kunnu vit hjálpa við. Og tað hava vit fegin gjørt í átta ár.”
text: #000005
text: Tá eyðkendi guli Rynkebyhópurin 8. juli í ár setti seg á súkklurnar og helt avstað fyri at savna pening inn til børn við álvarsomum sjúkum og familjur teirra, steðgaðu tey á hjá Betri í Saltangará, har vit høvdu eina lítla móttøku fyri teimum og ynsktu teimum góða ferð. Her er ein stuttur samandráttur av hugnaligu løtuni.
text: #000006
text: Heilafelagið fær kr. 200.000 í adventsgávu
text: #000007
text: Økja kunning um CTD sjúkuna
text: #000008
text: Fremsta endamálið hjá Betri Stuðul er at skapa tryggleika umvegis stuðul. Hetta gera vit við at stuðla átøkum, felagsskapum og verkætlanum, sum betra tryggleika, heilsu og samfelag okkara.
text: #000010
text: Umsóknarfreist er 15. september, 15. november og 15. februar
text: #000011